KRITISERT: Ved sykehuset Asker og Bærum risikerer eldre slagpasienter å måtte vente i inntil seks timer før de blir mottatt ved slagenheten. Foto: Krister Sørbø, VG

Slagpasienter kan måtte vente i timesvis

Ved hjerneslag er det viktig å få helsehjelp raskt, men flere sykehus lar pasientene vente uforsvarlig lenge, mener Statens helsetilsyn.

Oppdatert 6. mars 2012

Artikkelen er over åtte år gammel

Ved sykehuset Asker og Bærum risikerer eldre slagpasienter å måtte vente i inntil seks timer før de blir mottatt ved slagenheten. Gjennomsnittlig ventetid er tre timer, skriver Aftenposten.

Statens helsetilsyn har pekt på lovbrudd ved ni av 29 tilsyn i behandlingen av eldre med hjerneslag.

- Dette gir uakseptable ulikheter i behandlingstilbudet til en sårbar gruppe. Og det kan føre til at noen pasienter kommer ut av sykehusoppholdet med en større funksjonssvikt enn de ville hatt ved behandling på et annet sykehus, sier direktør Lars E. Hanssen i Helsetilsynet.

Ved Ullevål sykehus blir ikke eldre pasienter med hjerneslag sikret forsvarlig behandling de første 24 timene, ifølge tilsynet.

Ved sykehuset i Bærum forsikrer avdelingssjef Niels Kristian Thybo ved medisinsk avdeling at de har ryddet opp og har kontroll på situasjonen.

Publisert: 06.03.12 kl. 07:33 Oppdatert: 06.03.12 kl. 08:18

Les også

Mer om Sykehus